AQShda ikkita damba o‘pirilishi oqibatida suv bosgan markaziy ko‘chalar — suratlarda

20-may kuni AQShning Michigan shtatida damba o‘pirilishi oqibatida markaziy ko‘chalar suv ostida qoldi. Minglab insonlar evakuatsiya qilindi. Reuters suv toshqinidan aziyat chekayotgan hududlardan fotoreportaj tayyorladi.

 AQShning Michigan shtati Midlend shahridagi Edenvill va Senford dambalari o‘pirilishi oqibatida Tittabavassi daryosi suvi shaharga oqib kirmoqda. Suv toshqini oqibatida minglab odamlar evakuatsiya qilindi, hududdagi Dow Chemical Co zavodini suv bosishi xavfi yuzaga keldi.

 
Odamlar Midlend markazidagi suv bosgan ko‘chalarga qarab turibdi.

 Senford dambasidan suv toshmoqda. Milliy meteorologik xizmat suv toshqinining inson hayoti uchun xavfli ekanligidan ogohlantirdi. Tittabavassi daryosidagi suv tarixiy darajada ko‘tarildi.

 Michigan shtati milliy gvardiyasi ikki uy hayvonini ularning egalari bilan Midlenddagi evakuatsiya markaziga olib bormoqda.

 “Damba o‘pirilishini umrim davomida hech qachon ko‘rmaganman”, — deydi 53 yoshli biznesmen Mark Boun. Tittabavassi daryosidan toshgan suv Midlend shahriga kirib kelmoqda. Suv toshqini Midlendning bir qismini qamrab olgan, jarohatlanganlar hamda qurbonlar qayd etilmagan.

 Volontyorlar o‘z uylaridan evakuatsiya qilingan aholi uchun suv va boshqa zarur mahsulotlarni mashinadan tushirmoqda.

 Senford dambasidan suvning oqib chiqish jarayonining tepadan olingan surati. Ekspertlar ushbu holatni 500 yildan beri birinchi marta kuzatilayotgan hodisa, deb baholamoqda. Meteorologiya xizmatining ma’lumotiga ko‘ra, tush paytiga kelib Tittabavassi daryosi taxminan 35 futga ko‘tarilgan.

 Midlenddagi uyidan evakuatsiya qilingan 101 yoshli Dot Kostello. Vaziyatni muvofiqlashtirish bo‘yicha federal komissiya matbuot kotibining aytishicha, vaziyat xavfsiz bo‘lishi bilan o‘pirilish sabablarini o‘rganish uchun ikki dambaga ham muhandislar yuboriladi.

 Senford shahri ko‘chalarini suv bosgan.

 Michigan gubernatori Gretxen Uitmer damba o‘pirilishi haqida ommaviy axborot vositalari xodimlariga ma’lumot berish uchun tayyorlanmoqda.

 Damba o‘pirilishining yaqin atrofdagi tumanlarga ta’sirining sun’iy yo‘ldoshdan olingan surati.

 Midlend shahrida yashovchi odamlar suv toshgan ko‘chalarga qarab turibdi.

 Tittabavassi daryosining ko‘tarilgan suvlari Midlendga kirib kelmoqda. 

 Midlend markazida suv toshqinini kuzatib turgan ayol.

 Tittabavassi daryosining ko‘tarilgan suvlari Midlendga kirib kelmoqda.

 Senford shahri markazida zararlangan kommunikatsiya ustunlari.

 Midlend shahrida yashovchi odamlar suv toshgan ko‘chalarga qarab turibdi.

 Tittabavassi daryosining ko‘tarilgan suvlari Midlendga kirib kelmoqda.

 Senford shahri markazida transport vositalari va yo‘l belgilari suv ostida qoldi.

 Edenvil dambasidan toshgan suv Michigandagi Uiksom ko‘liga oqib, shaharni suv bosmoqda. Jarayonning qush parvozi balandligidan olingan surati.
Eslatib o‘tamiz, Sirdaryo viloyatidagi Sardoba suv ombori to‘g‘onining g‘arbiy devori 1-may kuni yorilib ketgan edi.
Favqulodda vaziyat tufayli Sardoba, Oqoltin, Mirzaobod tumanlaridagi 24 ta mahalladan 90 mingga yaqin fuqaro zudlik bilan xavfsiz hududga evakuatsiya qilingan, hodisa oqibatida kamida 56 kishi turli darajada tan jarohati olgan, 6 kishi halok bo‘lgan, toshqin zonasida qolib ketgan yuzlab odamlar qutqarilgan.